КОМИ РЕСПУБЛИКАЛÖН ОЛАНПАС

**«Коми Республикаын мирöвöй ёрдысьяс йылысь»**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Каналан Сöветöн 2010 вося вöльгым тöлысь 11 лунö

**1 статья.** Пыртны «Коми Республикаын мирöвöй ёрдысьяс йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2000, 10 №, 1389 ст.; 2002, 10 №, 2121 ст.; 2005, 5 №, 3880 ст.; 2007, 3 №, 4730 ст.; 2008, 6 №, 280 ст.; 2009, 7 №, 76 ст.) татшöм вежсьöмъяс:

1. Содтыны татшöм 111 статья:

**«111 статья. Мирöвöй ёрдысьясöс уджсикасö выльпöв дасьтöм да квалификация кыпöдöм**

1. «Россия Федерацияын ёрдысьяслöн статус йылысь» Россия Федерацияса Оланпаслöн 201 статья серти мирöвöй ёрдысь уджсикасö выльпöв велöдчö вылыс тшупöда тöдöмлун сетан да содтöд тöдöмлун сетан учреждениеясын, кодъяс ёрдысьясöс выльпöв дасьтöны уджсикасö да кыпöдöны квалификация, да стажируйтчö ёрдын тайö кадколастö удждон мынтöмöн.

Мирöвöй ёрдысьöс уджсикасö выльпöв дасьтöны квайт тöлысьысь оз дырджык.

Мирöвöй ёрдысьлöн уджсикасö выльпöв дасьтан кадколастыс пырö ёрдысь чинын уджалан стажö.

2. Мирöвöй ёрдысьлысь квалификация кыпöдöны коланлун серти, но куим вонас öтчыдысь оз гежöдджыка, вылыс тшупöда тöдöмлун сетан да содтöд тöдöмлун сетан учреждениеясын, кодъяс ёрдысьясöс выльпöв дасьтöны уджсикасö да кыпöдöны квалификация, да стажируйтчö ёрдын тайö кадколастö удждон мынтöмöн.»;

2. 15 статьяö содтыны татшöм 21 юкöн:

«21. Мирöвöй ёрдысьяслысь уджсикас выльпöв дасьтöны да квалификация кыпöдöны Коми Республикаса республиканскöй сьöмкуд тшöт весьтö сьöмкуд ассигнованиеяс мында, кутшöмъясöс урчитöма Коми Республикаса мирöвöй ёрдысьяслысь удж материалöн да техникаöн могмöдöм вылö.».

**2 статья.**

Тайö Оланпасыс вынсялö 2011 вося тöвшöр тöлысь 1 лунсянь.

Коми Республикаса Юралысь В.М.Гайзер

Сыктывкар

2010 вося вöльгым тöлысь 17 лун

126-РЗ №

Вуджöдіс Коснырева Е.Г., 1636 пас